b'\n_START_ARTICLE_\nDenny Laine\n_START_SECTION_\nZgodnja leta\n_START_PARAGRAPH_\nLaine se je rodil v Birminghamu, kjer je obiskoval \xc5\xa1olo Yardley Grammar School. Kitaro je za\xc4\x8del igrati pod vplivom jazz legende Djanga Reinharda. Ko je imel dvanajst let je Laine prvi\xc4\x8d nastopil pred publiko in za\xc4\x8del kariero kot profesionalni glasbenik pri zasedbi\xc2\xa0\xc2\xbbDenny Laine & the Diplomats\xc2\xab, kjer je igral tudi kasnej\xc5\xa1i bobnar skupin\xc2\xa0\xc2\xbbThe Move\xc2\xab\xc2\xa0in Electric Light Orchestra, Bev Bevan.\n_START_SECTION_\nThe Moody Blues\n_START_PARAGRAPH_\nLeta 1964 je Laine zapustil skupino Diplomats in se je pridru\xc5\xbeil Miku Pinderju v skupini The Moody Blues. Pri prvem ve\xc4\x8djem hitu skupine "Go Now" je Laine prispeval glavni vokal. Igral je tudi pri skladbah "I Don\'t Want To Go on Without You", "From The Bottom of My Heart (I Love You)", "Everyday", "Can\'t Nobody Love You" in "Bye Bye Bird". Po neuspehih skupine na lestvicah, je oktobra 1966 Laine zapustil skupino. Zadnja izdaja skupine, kjer je sodeloval Laine je bil singl "Life\'s Not Life"/"He Can Win", ki je iz\xc5\xa1el januarja 1967, malo zatem, ko je Laineja v skupini zamenjal Justin Hayward.\n_START_SECTION_\nElectric String Band in Balls\n_START_PARAGRAPH_\nPo odhodu iz skupine Moody Blues je Laine decembra 1966 ustanovil skupino\xc2\xa0\xc2\xbbElectric String Band\xc2\xab, kjer je igral igral kitaro in pel glavni vokal, Trevor Burton je igral kitaro, Viv Prince pa je igral bobne in elektri\xc4\x8dna godala. Skupina je posnela dva singla "Say You Don\'t Mind"/"Ask The People" in "Too Much in Love"/"Catherine\'s Wheel". Junija 1967 je skupina nastopila skupaj s skupinama Jimi Henderx Experience in Procol Harum v gledali\xc5\xa1\xc4\x8du Saville Theatre v Londonu. Kljub temu skupina ni bila dosti opa\xc5\xbeena in je kmalu razpadla. Laine in Burton sta nato od februarja 1969 do razpada leta 1971 igrala v skupina\xc2\xa0\xc2\xbbBalls\xc2\xab, vzporedno pa sta leta 1970 oba igrala tudi v skupini\xc2\xa0\xc2\xbbGinger Baker\'s Air Force\xc2\xab._NEWLINE_Skupina Balls je izdala le en singl: "Fight for My Country"/"Janie, Slow Down". Singl je iz\xc5\xa1el tudi v ZDA pod imenom Trevorja Burtona.\n_START_SECTION_\n\xc5\xbdivljenje po Wingsih\n_START_PARAGRAPH_\nLaine je nato podpisal pogodbo z zalo\xc5\xbebo Scratch Records in je za\xc4\x8del snemati svoj novi album Anyone Can Fly. Kasneje je posnel \xc5\xa1e albume Hometown Girls, Wings on Your Feet, Lonely Road in Wings at the Sound of Denny Laine. Kasneje je izdal tri publikacije Ahh Laine, napisal je \xc5\xa1e muzikal\xc2\xa0\xc2\xbbArctic Song\xc2\xab\xc2\xa0in izdal \xc5\xa1e dva albuma Master Suite in Reborn.\n_START_SECTION_\nZasebno \xc5\xbeivljenje\n_START_PARAGRAPH_\nV 90. letih prej\xc5\xa1njega stoletja se je Laine preselil v ZDA, kjer je sodeloval pri skupinah\xc2\xa0\xc2\xbbWorld Classic Rockers\xc2\xab\xc2\xa0in\xc2\xa0\xc2\xbbCryers\xc2\xab._NEWLINE_Laine je bil kratko poro\xc4\x8den z Jo Jo Laine, s katero je imel sina Laineja Hinesa ter h\xc4\x8derko Heidi Hines. Laine ima \xc5\xa1e tri otroke iz drugih razmerij z Lucianne Grant, Damien James in Ainsley Laine-Adams.'